
ሠላም እንኳን አደረሳችሁ?

ይህ የጽጌ የአምስተኛው ሳምንት ሥርዓተ ማኅሌት ሲሆን በናዝሬት አዳማ ደብረ ገነት ቅድስት ኪዳነ ምህረት ቤተ

ክርስቲያን አገልጋይ በሆነው በዲ/ን አቤል ደጀኔ (ፍቅረ አብ) ተዘጋጅቶ ለሥርዓተ ቤተ ክርስቲያን ቲዩብ ተከታታዮች የቀረበ

ነው!

የወረቡን ሙሉ ዜማ በሥርዓተ ቤተ ክርስቲያን Tube ላይ ያገኙታል!

🌹🌹🌹🌹🌹🌹🌹🌹🌹🌹🌹🌹🌹🌹ሥርዓተ ማኅሌት ዘዘመነ ጽጌ "፭ኛ ሳምንት" "በዓለ #አቡነ_አቢብ_ዘተሰይመ_ቡላ" "በዓለ ቅዱስ መርቆሬዎስ፣ ወአቡነ እብሎይ" "ጥቅምት ፳፭"
🌹🌹🌹🌹🌹🌹🌹🌹🌹🌹🌹

የማንኛውም ወርኃ በዓልና ክብረ በዓል ሥርዓተ ማኅሌት መጀመሪያ (ሥርዓተ ነግሥ)
ስምዓኒ እግዚኦ ጸሎትየ፡ ሃሌ ሉያ ሃሌ ሉያ፡ ወይብጻሕ ቅድሜከ ገአርየ፡ ሃሌ ሉያ ሃሌ ሉያ፡ ወኢትሚጥ ገጸከ እምኔየ፡ በዕለተ ምንዳቤየ አጽምእ እዝነከ ኀቤየ፡ ሃሌ ሉያ ሃሌ ሉያ፡ አመ ዕለተ እጼውአከ ፍጡነ ስምዓኒ፡ ሃሌ ሉያ ሃሌ ሉያ፡ ለዓለም ወለዓለመ ዓለም፡ ሃሌ ሉያ ዘውእቱ ብሂል፡ ንወድሶ ለዘሃሎ እግዚአብሔር ልዑል፡ ስቡሕ ወውዱስ ዘሣረረ ኲሎ ዓለመ፡ በአሐቲ ቃል።

መልክአ ሥላሴ
ሰላም ለአብ ገባሬ ኲሉ ዓለም፤ ለወልድ ሰላም ወለመንፈስ ቅዱስ ሰላም፤ ለማርያም ሰላም ወለመላእክት ሰላም፤ ሰላም ለነቢያት ወለሐዋርያት ሰላም፤ ለሰማዕታት ሰላም ወለፃድቃን ሰላም።

ዚቅ
ዛቲ ይእቲ እኅተ ትጉሀን መላእክት፤ ወለተ ኄራን ነቢያት፤ እሞሙ ለሐዋርያት፤ ሞገሶሙ ለፃድቃን ወሰማዕት።

ማኅሌተ ጽጌ
እንዘ ተሐቅፊዮ ለሕፃንኪ ጽጌ ፀዓዳ ወቀይሕ፤ አመ ቤተ መቅደስ ቦእኪ በዕለተ ተአምር ወንጽሕ፤ ንዒ ርግብየ ትናዝዝኒ እምላህ፤ ወንዒ ሠናይትየ ምስለ ገብርኤል ፍሡሕ፤ ወሚካኤል ከማኪ ርኅሩኅ።
 👉 @seratebtkrstian  👈

🌹ወረብ🌹
ንዒ ርግብየ ትናዝዝኒ ንዒ ርግብየ ምስለ ሚካኤል /፪
ወንዒ ሠናይትየ ምስለ ገብርኤል ገብርኤል ፍሡሕ ሊቀ መላዕክት /፪/

ዚቅ
ንዒ ርግብየ ወንዒ ሠናይትየ፤ ቃልኪ አዳም ይጥዕመኒ እምአስካለ ወይን፤ አርአዮ ለሙሴ ግብራ ለደብተራ፤ ወተናገሮ በዓምደ ደመና፤ እሞሙ ይእቲ ለሰማዕት፤ ወእኅቶሙ ለመላእክት፤ አርአዮ ለሙሴ ግብራ ለደብተራ።


ማኅሌተ ጽጌ
ክበበ ጌራ ወርቅ ጽሩይ እምዕንቌ ባሕርይ ዘየኀቱ፤ ዘተጽሕፈ ብኪ ትእምርተ ስሙ ወተዝካረ ሞቱ፤ አክሊለ ጽጌ ማርያም ለጊዮርጊስ ቀጸላ መንግሥቱ፤ አንቲ ኲሎ ታሰግዲ ሎቱ፤ ወለኪኒ ይሰግድ ውእቱ።
 👉 @seratebtkrstian  👈

🌹ወረብ🌹

ክበበ ጌራ ወርቅ ጽሩይ ክበበ ጌራ ወርቅ ዘየሐቱ እምንቈ ባሕርይ  /፪/
አክሊለ አክሊለ ጽጌ ማርያም ለጊዮርጊስ ቀጸላ መንግስቱ /፪/

ዚቅ
አክሊሎሙ ለሰማዕት ተስፋ መነኮሳት፤ ሠያሚሆሙ ለካህናት፤ ነያ ጽዮን መድኃኒት።

ማኅሌተ ጽጌ
አንብርኒ ማርያም ውስተ ልብኪ ከመ ኅልቀት፤ ወከመ ማዕተብ ፁርኒ በመዝራዕትኪ ልዕልት፤ በእንተ ርስሐትየሰ ኢትመንንኒ ንግሥት፤ እስመ ወሀብኩ ንብረትየ ለፍቅርኪ ሞት፤ ዘአሰርገዎሙ ለሰማዕት በጽጌሁ ሕይወት።
 👉 @seratebtkrstian  👈
🌹ወረብ🌹

አንብርኒ ማርያም ውስተ ልብኪ ከመ ኅልቀት ወከመ ማዕተብ ፁርኒ በመዝራዕትኪ ልዕልት/፪/
በእንተ ርስሐትየሰ "ኢትመንንኒ"/፪/ ንግሥት በእንተ ርስሐትየ/፪/

ዚቅ
በከመ ከዋክብት ያሠርግውዎ ለሰማይ በስኖሙ፤ ከማሁ ሰማዕትኒ ያሠርግውዋ ለቤተ ክርስቲያን በገድሎሙ።

ዓዲ (ወይም)
ዚቅ
አሠርገዎሙ ለሰማዕት በሰማያት፤ አሠርገዎሙ ለሰማዕት በሰማያት፤ ወንጌለ መንግሥት አወፈዮሙ፤ አሠርገዎሙ ለሰማዕት በሰማያት፤ ሰንበተ ክርስቲያን ለዕረፍት ሠርዓ ሎሙ፤ አሠርገዎሙ ለሰማዕት በሰማያት፤ ከመ ወርቅ በእሳት ፈተኖሙ፤ አሠርገዎሙ ለሰማዕት በሰማያት፤ ወከመ ጽንሐሐ መሥዋዕት ተወከፎሙ፤ አሠርገዎሙ ለሰማዕት በሰማያት።

ማኅሌተ ጽጌ
ዘንተ ስብሐተ ወዘንተ ማኅሌተ፤ ተአምርኪ ጸገየ ወፈረየ ሊተ፤ ከመ እሰብሕ ዳግመ እንዘ እጸውር ፀበርተ፤ ምስለ እለ ሐፀቡ አልባሲሆሙ በደመ በግዑ ድርገተ፤ ውስተ ባሕረ ማኀው ድንግል ክፍልኒ ቁመተ።
 👉 @seratebtkrstian  👈
🌹ወረብ🌹

ምስለ እለ ሐፀቡ "አልባሲሆሙ"/፪/ በደመ በግዑ/፪/
ክፍልኒ ቁመተ ድንግል ድንግል ውስተ ባሕረ ማኅው/፪/

ዚቅ
አመ ይነግሥ ወልድ በደብረ ጽዮን፤ ክፍልኒ ድንግል፤ እቁም በየማን፤ ምስለ አባግዕ ቡሩካን።

ዓዲ (ወይም)
ዚቅ
ገፁ ብሩሕ ከመ ፀሐይ፤ ወእምኲሉ ስነ ሠርጒ ሰማይ፤ ለጊዮርጊስ (ለእስጢፋኖስ) (ለመርቆሬዎስ) ኅሩይ፤ ዘተወልደ እመንፈስ ቅዱስ ወማይ፤ አልባሲሁ በደመ በግዕ ዘሐፀበ፤ ወእምሠረቅት መርዔቶ ዓቀበ።

ሰቆቃወ ድንግል
እስከ ማዕዜኑ እግዝእትየ ማርያም ውስተ ምድረ ነኪር ትሄልዊ፤ ሀገረኪ ናሁ ገሊላ እትዊ፤ ለወልድኪ ህፃን ዘስሙ ናዝራዊ፤ ለክብረ ቅዱሳን በከመ ይቤ ዖዝያን ዜናዊ፤ እምግብፅ ይፄውዖ አቡሁ ራማዊ።
 👉 @seratebtkrstian  👈
🌹ወረብ🌹

በከመ ይቤ ''ዖዝያን'' ለክብረ ቅዱሳን/፪/
እምግብፅ ይፄውዖ ለወልድኪ አቡሁ ራማዊ አቡሁ/፪/

ዚቅ
ትንቢተ ኢሳይያስ ዘተብህለ እምግብፅ፤ ጸዋዕክዎ ለወልድየ ለክብረ ቅዱሳን።

መዝሙር
ጸገየ ወይን ወፈረየ ሮማን፤ ወፈረዩ ኲሉ ዕፀወ ገዳም፤ ቀንሞስ ዕቊረ ማየ ልብን፤ ሠርዓ ለነ ሰንበተ ለዕረፍተ ዚአነ፤ ጸገዩ ጽጌያት ጸገዩ ደንጎላት፤ ሠርዓ ለነ ሰንበተ ለዕረፍተ ዚአነ፤ ኀለፈ ክረምት ቆመ በረከት፤ ተሠርገወት ምድር በስነ ጽጌያት፤ ሠርዓ ለነ ሠንበተ ለዕረፍተ ዚአነ፤ እግዚአ ለሰንበት ወአቡሐ ለምሕረት፤ ሠርዓ ለነ ሰንበተ ለዕረፍተ ዚአነ፤ ሠርዓ ለነ ሰንበተ ለዕረፍት ወለመድኃኒት።

ዓራራይ
ፀገየ ወይን ወፈረየ ሮማን፤ ወፈረዩ ኲሉ ዕፀወ ገዳም፤ እግዚአ ለሰንበት አሠርገዋ ለምድር በጽጌያት፤ ወሠርዓ ሰንበተ ለዕረፍት።

ዕዝል
ቦኑ ኢትክል አድኅኖ እዴየ፤ ወቦኑ ኢይሰምዕ በዕዝንየ፤ አክብሩ ሰንበታትየ፤ ወሑሩ በሕግየ፤ ትበልዑ ከራሜ ከራሜ ከራሜ እምበረከትየ፤ እምፍሬ ተግባርየ፤ ይቤ እግዚአብሔር።

ሰላም

🌹መልካም በዓል🌹
 👉 @seratebtkrstian  👈

ዲ/ን አቤል (ፍቅረ አብ)
ሥርዓተ ቤተ ክርስቲያን Tube
https://www.youtube.com/channel/UCyyw8be1uLS-PdwVLd-zyKw

     🙏join👍
ለጥያቄ ለአስተያየት 👇
@Men_Lerdawobot
#ሼርርርርርርርርርርር

[image: ]
image1.jpeg
........
........

gD 119/ 58/2.011[619%g2
APPATZ AT

.-i‘ :

1.79% GO &
2 ANN Ve OCP
~ 3RINCLI9CPPP
~ A9PAARA RN
5NN0D &N PHEY

P C9T Nt ACATSY Tube

JrCas

(LH-nCate

RLFRRN HPHAA WADET R

sssssssss




